عراق-داکی عرب طایفه‌لاری تورکیه-‌نین ترور هدف‌لرینی محو ائدن عملیات‌لارینا دستکینی آچیقلاییب.
کرکوک، صلاح الدین و دیالا ایالت‌لرینده کی طایفه‌لاری تمثیل ائدن عرب طایفه‌لاری سؤزچوسو شیخ مظاهم الحویت تورکیه سلاح‌لی قوه‌لری‌نین عراق-ین قوزیی ینده کی ترور تشکیلاتی پ.کا.کا-یا قارشی عملیات‌لارینی دستکله‌دیک‌لرینی بیان ائدیب.
یازیلی بیاناتیندا الحویت سینجار داغیندا ترور تشکیلاتی‌نین نظارتیندکی حبس‌خانا‌لاردا عرب قادین‌لارین گوناه‌سیز یئره توتولدوغونو بیلدیریب.
او دئییب کی، بو عملیات هم ده بو حبس‌خانا‌لاردا قادین‌لارا قارشی ایشگنجه و تجاوزه ده بیر جاواب‌دیر. سینجاردا 8 یئرالتی حبس‌خانانین اولدوغونو دئین هووئیت قادین‌لار دا داخیل اولماقلا 80-ا یاخین عرب-ین گوناه‌سیز توتولدوغونو قئید ائدیب.
ترور تشکیلاتی پ.کا.کا-نین سینجار، ماهمور و اطرافینداکی بؤلگه‌لرده اینسانلیغا قارشی جینایت‌لر تؤرتدیگینی وورغولایان الحویت عراق-ین مرکزی حکومتی و باغداد مجلیسی ایله عراق کورد بولگه‌سل رهبرلیگی و اربیل مجلیسینه بو تشکیلاتین اؤلکه‌نین قوزیی یندن چیخارماق باره‌ده قرار قبول ائتمه‌یه چاغیریب.
